Alfredo Jaime

Alfredo Jaime Irujo (Iruñea, Nafarroa Garaia, 1942ko maiatzaren 22a - Iruñea, 2026ko otsailaren 5) politikaria izan zen, UPN alderdikoa. Iruñeko alkate izan zen 1991-1995 bitartean.

Politikan 1979tik aritu zen. UPNn sartu baino lehen (1983an), UCDko kidea izan zen. Nafarroako Parlamentuan batez ere egin zuen lan, baina ezagunagoa da Iruñeko alkatea izan zelako. Izan ere, postu horretan ziharduela, polemika mikatza izan zuen Juan Cruz Alli orduko Nafarroako Foru Erkidegoko lehendakariarekin. Allik, 1994an, iradoki zuen Jaimek hirigintza arloan jokabide maltzurrak izan zituela. UPNn barneko ikerketa batzorde batek ebatzi zuen Jaime errugabea zela. Baina eragindako egonezinak, azkenean, Allik UPN uztea eta CDN alderdi berria eratzea ekarri zuen.

Kategoria:Iruindarrak
Kategoria:Iruñean hildakoak
Kategoria:UPNko politikariak
Kategoria:Zentro Demokratikoaren Batasuneko politikariak
Kategoria:Iruñeko alkateak
Kategoria:Iruñeko Udaleko zinegotziak
Kategoria:Nafarroako Parlamentuko parlamentariak VI. legealdian
Kategoria:Nafarroako Parlamentuko parlamentariak V. legealdian
Kategoria:Nafarroako Parlamentuko parlamentariak IV. legealdian